A középkori gazdaság – kiegészítés

Az éghajlat melegedése szintén hozzájárult a gazdaság fejlődéséhez. Megnövekedett a terméshozam és a népesség is. A XI. században a népesség Európában 38 millió fő volt, majd a lakosság a XIII. század végére elérte a 75 millió főt.

A hospesek (vendégek) segítették a fejlődést. A hospesek a viszonylag túlnépesedett nyugati területekről kelet felé vándoroltak és magukkal vitték a nyugati fejlettségi szintet, mellyel hozzájárultak Európa középső és keleti részének fejlődéséhez.

Céhek:

Fogalma: Kézművesek szakmánkénti érdekvédelmi szervezete. Mesterek vezették a céheket, korlátozták a termelést, hogy minden mester meg tudjon élni. Minőségi előírásokkal biztosították termékeik magas színvonalát. A céhen kívüli iparűzőket kontároknak nevezzük, akiket üldöztek.

Kereskedelem:

A távolsági kereskedelem jelentős. Elsősorban luxuscikkeket hoztak be bizánci és arab területekről. A XI – XIII. századik a levantei kereskedelem volt a legjelentősebb. Ezt főként Velence és Genova uralta.

A keleti fűszerekért és luxuscikkekért cserébe az európaiak nemesfémmel, többnyire arannyal fizettek, így az fokozatosan áramlott ki a kontinensről.

A Balti – tenger térségében is kialakult egy kereskedelmi útvonal. Ezen északi és keleti területekről nyersanyagokat és élelmiszert szállítottak nyugatra (hering, prém, viasz, méz, gabona, fémek). A gyapjút Flandriába Angliából szállították, és ez vált a textilipar fő alapanyagává. A balti kereskedővárosok érdekeik védelmében 1161-ben létrehozták a Hanza-szövetséget.